1. Riigihanke nimetus: Tartu Raatuse Kooli tööõpetuse väikevahendid
2. Hankija: Tartu linn

**Täiendavad selgitused pakkumuse koostamiseks**

Käesoleva riigihanke eesmärk on tarnida tähtaegselt Tartu Raatuse Kooli (Raatuse tn 88a, Tartu) tööõpetuse väikevahendid vastavalt hankedokumentides sätestatud tingimustele.

1. Riigihanke objektiks on tööõpetuse väikevahendite ost koos transpordiga paigalduskohta (tööõpetuse klassi ruumidesse) ning paigaldamine koos kõigi sellega kaasnevate töödega, sh asetamine paigalduskohta, pakendite utiliseerimine, kasutaja koolitus, eestikeelsete hooldusjuhendite üleandmine jne. Pakkujal tuleb arvestada hanke mahtu kõik tööd selliselt, et tarnitavad asjad oleks täielikult kasutusvalmis.
2. Iga viidet, mida hankija on teinud tehnilises kirjelduses kindlale ostuallikale, protsessile, kaubamärgile, patendile, tüübile, päritolule ja tootmisviisile, tuleb lugeda täiendatuks märkega „või sellega samaväärne“.
3. Kõik paigaldatavad asjad peavad olema uued, eelnevalt kasutamata ja originaalpakendis.
4. Paigaldustööde järgne ruumide koristus kuulub Pakkuja kohustuste hulka.
5. Kõigi asjade osas tuleb Pakkujal hoone kasutajale läbi viia kasutuskoolitus ning anda üle kasutus- ja hooldusjuhendid.
6. Pakkuja vastutab selle eest, kui montaaži käigus kahjustatakse ruumide viimistlust.
7. Seadmete garantiiaeg algab seadme paigaldamisele järgneva vastuvõtmise akti allkirjastamisega.
8. Asjad paigaldatakse rekonstrueeritavasse koolihoonesse. Ehitustööde peatöövõtja annab asjade paigaldamiseks ruumid üle hiljemalt 25.06.18 Kõik asjad peavad olema paigaldatud hiljemalt **15.08.2018. a.**

Hankijal on õigus lükata tagasi kõik pakkumused, kui need ületavad hankelepingu eeldatavat maksumust ja/või hankija eelarves antud hanke teostamiseks planeeritud rahalisi vahendeid.